
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 989 


9 Αυγούστου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση καταστατικού του «Παραθεριστικού Οικοδο¬ 
μικού Συνεταιρισμού Ηλεκτρολόγων Εγκαταστα- 

τών Ν. Ηρακλείου ΣΥΝ.ΠΕ». 1 

Τροποποίηση συστατικής πράξης της Αμιγούς Δημο¬ 
τικής Επιχείρησης Ανάπτυξης του Δήμου Ακράτας 2 
Τροποποίηση συστατικής πράξης της Δημοτικής Επι¬ 
χείρησης του Δήμου Σκύδρας Ν. Πέλλας με την 


επωνυμία Δημοτική Επιχείρηση Κατασκευών Αθλη¬ 
τισμού, Πολιτισμού και Ανάπτυξης (ΔΕΚΑΠΑ). 3 

Επανακαθορισμός της περιοχής αρμοδιότητας της 
ΔΕΥΑ ΚΑΛΑΜΑΤΑΣ μετά την εφαρμογή του Ν. 

2539/1997». 4 

Έγκριση του Οργανισμού Εσωτερικής Υπηρεσίας 
(ΟΈ.Υ.) του Δημοτικού Παιδικού Σταθμού Δεσφί¬ 
νας Ν. Φωκίδας. 5 

Τροποποίηση της αριθ. 3594/22.10.1998 απόφασης 
έγκρισης Οργανισμού του Μπενακείου Φυτοπαθο- 
λογικού Ινστιτούτου. 6 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπουργική απόφαση 
Β1/96/2000 Υπουργού Εθνικής Παιδείας και Θρη¬ 
σκευμάτων . 7 


ΑΠΟΦΑΣΕΙ Σ 

Αριθ. 83725/483 ( 1 ) 

Έγκριση καταστατικού του «Παραθεριστικού Οικοδομι¬ 
κού Συνεταιρισμού Ηλεκτρολόγων Εγκαταστατών Ν. 
Ηρακλείου ΣΥΝ.ΠΕ». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ/ΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Την με αρ.οικ.103326/1281/15.12.1996 (ΦΕΚ 
1126/Β/96) απόφαση του Υπουργού ΠΕ.ΧΩ.Δ.Ε. για «Με¬ 
ταβίβαση αρμοδιοτήτων του Υπουργού ΠΕ.ΧΩ.Δ.Ε. στον 
Γενικό Γραμματέα, στους Γεν.Διευθυντές και στους Προϊ¬ 
σταμένους Δ/νσεων και Τμημάτων του Υ.ΠΕ.ΧΩ.Δ.Ε.». 


2. Το Ν.1337/83 (ΦΕΚ 33Α/14.3.1983) «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» και ειδικότερα το άρθρο 42. 

3. Το Π.Δ.93/87 (ΦΕΚ 52Α/16.4.87) «Αναμόρφωση και 
ενοποίηση της νομοθεσίας για τους Οικοδομικούς Συνε¬ 
ταιρισμούς, τρόπος οργάνωσης, διοίκησης και λειτουρ¬ 
γίας αυτών και πολεοδόμηση εκτάσεων Οικοδομικών Συ¬ 
νεταιρισμών», όπως ισχύει σήμερα. 

4. Το με αρ.πρωτ.2460/1996 έγγραφο του Δήμου Γου¬ 
βών (αρ.πρωτ.ΥΠΕΧΩΔΕ 50172/25/97) με το οποίο διαβι¬ 
βάστηκε το καταστατικό του προαναφερόμενου οικοδο¬ 
μικού συνεταιρισμού συνοδευόμενο από όλα τα προβλε- 
πόμενα από τις διατάξεις του Π.Δ.93/87 στοιχεία. 

5. Την υπ’αρ.πρωτ.5652/1817/29.2.2000 γνωμοδότηση 
της Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 
με την οποία εγκρίνεται η έκθεση σκοπιμότητας και του εν 
λόγω Οικοδομικού Συνεταιρισμού. 

6. Την υπ’αριθμ. 229/1996 απόφαση του Δημοτικού Συμ¬ 
βουλίου της υπ’αρ.13 συνεδριάσεώς του της 29.11.96, 
που αφορά γνωμοδότηση για τη σύσταση του «Οικοδομι¬ 
κού Συνεταιρισμού». 

7. Τα λοιπά δικαιολογητικά που περιέχονται στον πιο πά¬ 
νω φάκελλο. 

8. Τις διατάξεις του άρθρου 29Α του Ν. 1558/85 όπως 
τροποποιήθηκε μετο άρθρο 27του Ν.2081 /92 (ΦΕΚ 154Α) 
και το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Εγκρίνουμε όπως διορθώθηκε το από 19.8.1996 κατα¬ 
στατικό του ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ 
ΣΥΝ/ΣΜΟΥ ΗΛΕΚΤΡΟΛΟΓΩΝ ΕΓΚΑΤΑΣΤΑΤΩΝ Ν.ΗΡΑ¬ 
ΚΛΕΙΟΥ ΣΥΝ.Π.Ε., που έχει: 

ΕΔΡΑ το Ηράκλειο Κρήτης 

ΣΚΟΠΟ παραθεριστική κατοικία 

ΑΡΙΘΜΟ ΜΕΛΩΝ 45 

ΑΡΙΘΜΟ ΜΕΡΙΔΩΝ 45 

ΜΕΓΕΘΟΣ ΤΗΣ ΑΡΧΙΚΗΣ ΣΥΝ/ΚΗΣ ΜΕΡΙΔΑΣ 30.000 

δρχ. 

ΕΚΤΑΣΗ ΕΥΘΥΝΗΣ μέχρι του ποσού της μερίδας 

ΑΡΙΘΜΟ ΑΡΘΡΩΝ ΤΟΥ ΚΑΤΑΣΤΑΤΙΚΟΥ 44 

και η έκταση επί της οποίας προτίθεται να εκπληρώσει 
το σκοπό του ο Συνεταιρισμός βρίσκεται στη γεωγραφική 
θέση «Πλατύβολα» του Δήμου Γουβών Πεδιάδος του Νο¬ 
μού Ηρακλείου Κρήτης. 

Με την απόφαση αυτή εγκρίνεται μόνο το καταστατικό 
του συνεταιρισμού σύμφωνα με τις διατάξεις του 
Π.Δ.93/87, ως αυτό ισχύει σήμερα. 

Η καταλληλότητα ή μη για πολεοδόμηση της έκτασης 
αυτής θα προκύψει από τις προτάσεις των Γενικών Πολε- 
οδομικών Σχεδίων, των Ζωνών Οικιστικού Ελέγχου ή των 
οποιωνδήποτε σχεδίων ρύθμισης των χρήσεων γης των 
ευρύτερων περιοχών, όπως προβλέπεται από την κείμενη 
πολεοδομική νομοθεσία, η από την απόφαση Υπουργού 
ΠΕ.ΧΩ.Δ.Ε. περί «Οικιστικής Καταλληλότητας» όπως αυ¬ 
τή προβλέπεται στο άρθρο 17τηςπαρ.2του Π.Δ.93/87 σε 
συνδυασμό με το άρθρο 24 παρ. 18 Ν.2508/97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2000 

Με εντολή Υπουργού 
Η Διευθύντρια 

I. ΓΕΩΡΓΟΥΛΙΑ 

-♦- 

Αριθ. 11268 (2) 

Τροποποίηση συστατικής πράξης της Αμιγούς Δημοτικής 
Επιχείρησης Ανάπτυξης του Δήμου Ακράτας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη 

1 .Τις διατάξεις τον άρθρων 277-284 του Π .Δ 410/95 και 
τις, όμοιες του άρθρου 11 παρ. 22, 23 και 24 του Ν. 
2503/97. 

2. Την αρίθμ. 15985/31-7-1998 προηγούμενη απόφασή 
μας, περί σύστασης στο Δήμο Ακράτας Αμιγούς Δημοτι¬ 
κής Επιχείρησης Ανάπτυξης Ακράτας όπως αυτή τροπο¬ 
ποιήθηκε μεταγενέστερα με την απόφαση μας αρίθμ. 
6303/7-9-1999. 

3. Τις αρίθμ. 17 και 131/2000 απόφασης του Δημοτικού 
Συμβουλίου Ακράτας περί της τροποποίησης της συστα¬ 
τικής της πιο πάνω επιχείρησης, αποφασίζουμε: 

1. Ανακαλούμε την αρίθμ. 6303/7-9-1999 προηγούμενη 
απόφασή μας, για τους λόγους που αναφέρονται στην 
αρίθμ. 131/2000 απόφαση του Δημοτικού Συμβουλίου 
Ακράτας. 

2. Συμπληρώνουμε την αρίθμ. 15985/31 -7-1998 προη¬ 
γούμενη απόφαση μας, όπως πιο κάτω 

Α) Στο άρθρο 2 , Σκοπός της επιχείρησης προστίθενται 
παράγραφοι 

ιβ) Η δημιουργία και εκμετάλλευση βιοτεχνικών ή Βιο¬ 
μηχανικών μονάδων, για την άμεση ή έμμεση αξιοποίηση 
των τοπικών φυσικών πόρων και των τοπικών προϊόντων. 
Ειδικότερα η επιχείρηση θα μπορεί να δημιουργήσει να 
εκσυγχρονίσει υπάρχουσες και να εκμεταλλευτεί μονά¬ 
δες παραγωγής προϊόντων του τομέα τροφίμων π.χ ερ¬ 
γοστάσια γαλακτοκομικών προϊόντων, σφαγεία, τυποποί¬ 
ηση κρέατος, εμφιάλωση ύδατος, συσκευαστήρια διαφό¬ 
ρων προϊόντων κλπ. Επίσης μπορεί να αξιοποιήσει 
τοπικούς φυσικούς πόρους είτε με άμεση εκμετάλλευση 
π.χ. αξιοποίηση υδάτινου δυναμικού για παραγωγή ηλε¬ 
κτρικού ρεύματος κ. α, είτε με μεταποιητική διαδικασία 
π.χ εκμετάλλευση αδρανών υλικών κλπ. 

ιγ) Η αξιοποίηση κληροδοτημάτων ή άλλων περιουσια¬ 
κών στοιχείων του Δήμου Ακράτας για την δημιουργία 
εγκαταστάσεων για τη νέα γενιά τους απόδημους Έλλη¬ 


νες και γενικά την εφαρμογή προγραμμάτων επιμόρφω¬ 
σης κοινωνικής υποστήριξης ή ένταξης σε ομάδες πλη¬ 
θυσμού και εφαρμογή προγραμμάτων της Ευρωπαϊκής 
Ένωσης ή του Ελληνικού Κράτους. Επίσης η δημιουργία 
δομών επιμόρφωσης π.χ ΚΕΚ. 

ιδ) Η επιχείρηση μπορεί να αναπτύξει εμπορικό τομέα 
προώθησης και παρέμβασης στις τοπικές και εθνικές 
αγορές όπως επίσης και με εξαγωγές, για διάφορα προϊ¬ 
όντα με στόχο την ανάδειξη του αναπτυξιακού και παρεμ¬ 
βατικού ρόλου της για την ανάπτυξη της περιοχής και την 
βελτίωση του εισοδήματος των παραγωγών. 

ιε) Η επιχείρηση μπορεί να δραστηριοποιηθεί στην αξιο¬ 
ποίηση των -Τοπικών, Φυσικών Πόρων και την προστασία 
του περιβάλλοντος δημιουργώντας υποδομές και αξιο- 
ποιώντας τις δυνατότητες περιβαλλοντικών προγραμμά¬ 
των. 

Β Στο άρθρο 7 πόροι της Επιχείρησης : 

Προστίθενται παράγραφοι: 

Πόρους της επιχείρησης επίσης αποτελούν τα έσοδα 
από την εκμετάλλευση των βιοτεχνικών και βιομηχανικών 
μονάδων της καθώς και από κάθε άλλη εμπορική δραστη- 
ριότητάτης. 

Τα καθαρά κέρδη της επιχείρησης, επενδύονται είτε σε 
νέες δραστηριότητες και σε πάγια περιουσιακά στοιχεία, 
είτε μετά από απόφαση του Διοικητικού Συμβουλίου της 
Επιχείρησης αποδίδονται, εξ ολοκλήρου ή τμήμα τους, 
στο Δήμο Ακράτας για στήριξη δραστηριοτήτων Αναπτυ¬ 
ξιακού και Κοινωνικού χαρακτήρα. 

Κατά τα λοιπά ισχύει όπως έχει ή τροποποιούμενη από¬ 
φασή μας αρίθμ. 15985/31-7-1998. 

Από τη δημοσίευση της παρούσας στην Εφημερίδα της 
Κυβέρνησης δεν προκαλείται δαπάνη σε βάρος του Κρα¬ 
τικού προϋπολογισμού, αλλά σε βάρος,του ισχύοντος 
προϋπολογισμού του Δήμου Ακράτας το ύψος της οποί¬ 
ος δεν μπορεί να προσδιοριστεί επακριβώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 10 Ιουλίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 5995 (3) 

Τροποποίηση συστατικής πράξης της Δημοτικής Επιχεί- 
ρησηςτου Δήμου Σκύδρας Ν. Πέλλας με την επωνυμία 
Δημοτική Επιχείρηση Κατασκευών Αθλητισμού, Πολι¬ 
τισμού και Ανάπτυξης (ΔΕΚΑΠΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277 -284 και 291 του Π.Δ. 
410/95 (Δ. Κ.Κ.). 

2. Το Π.Δ. 250/89 (ΦΕΚ 118 τ. Α’) «περί μεταβιβάσεως 
αρμοδιοτήτων του Υπουργού Εσωτερικών στους μετα¬ 
κλητούς Νομάρχες». 

3. Τις διατάξεις του άρθρου 14του Ν.2399 (ΦΕΚ90/τ.Α/ 
27-5-96) σύμφωνα με τις οποίες καταργούνται οι Περ/κοί 
Δ/ντές της παρ. 2του άρθ.4 του Ν.2240/94 
(ΦΕΚ153/Τ.Α716-9-94) όπως αντικαταστάθηκε από την 
παρ.2 του 13 του Ν.2307/95 (ΦΕΚ 113/τ.Α’) και οι αρμό- 

διότητεςτους θα ασκούνται από τους αναπληρωτέςτους. 

4 Τις διατάξεις του Ν. 2503/97 (ΦΕΚ 107/Τ.Α730-5-97). 
«Διοίκηση , οργάνωση, στελέχωσητης Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις». 

5. Τις διατάξεις του άρθρου 16 του Ν.2539/97 «Συγκρό¬ 
τηση Πρωτοβάθμιας Τοπικής Αυτ/σης». 

6. Τις διατάξεις του αρθ.277 παρ.3 του Π.Δ. 410/95 
(Δ.Κ.Κ.). 

7. Την αρίθμ. 6758/2-6-94 απόφαση του Νομάρχη Πέλ¬ 
λας «περί συστάσεως αμιγούς Δημ Επιχείρησης με την 
επωνυμία Δημοτική Επιχείρηση Κοινωνικής Αθλητικής και 
Πολιτιστικής Ανάπτυξης Σκύδρας» (ΦΕΚ 463/21.6.94) 

8. Τις αρίθμ. 4394/15-11-95 (ΦΕΚ 1012/11-12-95) και 
7392/17-9-96 (ΦΕΚ909/9-10-96) αποφάσεις μας«περίσυ- 
μπληρώσεωςκαιτροποποιήσεωςτης συστατικής πράξης 
(αρίθμ. 6758/2-6-94) της ως άνω Δημ. Επιχείρησης. 

9. Την αρίθμ. 2565/19-3-1997 απόφαση μας(ΦΕΚ 
297/Β/11-4-97) «περί μερικής αλλαγήςτηςεπωνυμίαςτης 
Δημ. Επιχείρησης Δ.Ε.Κ.Α.Π.Α.» 

10. Την αρίθμ. 147/2000 απόφαση του Δημοτικού Συμ¬ 
βουλίου Σκύδρας «περί τροποποίησης της συστατικής 
πράξης της Δημοτικής Επιχείρησης Κατασκευών Αθλητι¬ 
σμού, Πολιτισμού και Ανάπτυξης ΔΕΚΑΠΑ» ως προς την 
παρ. 8 αυτής. 

11. Την από Ιουνίου 2000 οικονομοτεχνική μελέτη που 
αξιολογήθηκε και θεωρήθηκε, ως προς την βιωσιμότητά 
της, από τον Προϊστάμενο της ΤΥΔΚ. 

12. Τις διατάξεις του άρθ. 27 του Ν. 2081/92 (ΦΕΚ 
154/Δ’) «αναφορικά με τον έλεγχο δαπανών που προκα- 
λούν οι κανονιστικές πράξεις», αποφασίζουμε: 

Τροποποιούμε την αριθμ. 6758/2-6-1994 απόφαση Νο¬ 
μάρχη Πέλλας (ΦΕΚ 463/τ. Β/21-6-94) «περί σύστασης 
Δημοτικής Επιχείρησης με την επωνυμία «Δημοτική Επι¬ 
χείρηση Κοινωνικής Αθλητικής και Πολιτιστικής Ανάπτυ¬ 
ξης ΔΕΚΑΠΑ» στο Δήμο Σκύδρας Ν. Πέλλας», όπως αυτή 
τροποποιήθηκε με την αριθμ. 4394/15-11-95 (ΦΕΚ 
1012/11-12-95) απόφαση Περιφερειακού Δ/ντή Πέλλας , 
και τις αριθμ. 7932 /17-9-96( ΦΕΚ 909/Β/1 -10-96) και 
2565/19-3-1997 (297/Β/11-4-97) όμοιες Αναπληρωτή 
Περ/κού Δ/ντή, ως προς την παρ. 8 της συστατικής πρά¬ 
ξης, έτσι ώστε να έχει ως εξής : 

Ο Δήμος διαθέτει στη επιχείρηση χρηματικό ποσό 
383.500.000 δρχ. ως αρχικό κεφάλαιο 

Κατάταλοιπά ισχύειη αριθμ. 6758/2-6-94 απόφαση Νο¬ 
μάρχη Πέλλας , ως έχει. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Σκύδρας 
οικ. έτους 2000 ποσού 265.500.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 4 Ιουλίου 2000 

Ο Γενικός Γραμματέας Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

Αριθ. 10061 (4) 

Επανακαθορισμός της περιοχής αρμοδιότητας της ΔΕΥΑ 
ΚΑΛΑΜΑΤΑΣ μετά την εφαρμογή του Ν. 2539/1997. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛ/ΣΟΥ 

Έχοντας υπόψη: 

1) Τις διατάξεις των άρθρων 1 και 2 του Ν. 1069/1980 
(ΦΕΚ Α’ 191/1980). 


2) Τις διατάξεις του άρθρου 6 παρ. 1 του Ν. 
2307/1995(ΦΕΚΑΊ 13/1995). 

3) Τις διατάξεις του άρθρου 1 παρ. 7-9του Ν. 2647/1998 
(ΦΕΚ Α’ 237/1998). 

4) Τις διατάξειςτου άρθρου 278του Π.Δ. 410/95(ΦΕΚΑ’ 
231/1995). 

5) Τις διατάξειςτου Π.Δ. 351/18.5.1982 περί συστάσεως 
στο Δήμο Καλαμάτας του Νομού Μεσσηνίας ενιαίας Επι¬ 
χείρησης Ύδρευσης και Αποχέτευσης (ΦΕΚ 
63/26.5.1982,τ.Α'), όπως αυτό προσαρμόστηκε μετις δια- 
τάξεις του Π.Δ. 271/1985 (ΦΕΚ 1 01/28.5.1 985,τ.Α’). 

6) Την αριθμ. 716/1999 απόφαση του Δημοτικού Συμ¬ 
βουλίου Καλαμάτας με την οποία γίνεται διεύρυνση της 
χωρικής αρμοδιότητας της ΔΕΥΑΚ μετά την εφαρμογή 
του Ν. 2539/1997. 

7) Την υποβληθείσα με το αριθμ. πρ. 10676/3454/ 
6.7.2000 έγγραφο, «Συμπληρωματική Οικονομοτεχνική 
Μελέτη της ΔΕΥΑ Καλαμάτας για Επέκταση Αρμοδιότη¬ 
τας στην υπόλοιπη περιοχή του Νέου Δήμου Καλαμάτας», 
σύμφωνα με την οποία βελτιώνονται οι προϋποθέσεις 
βιωσιμότητας της ΔΕΥΑ, αποφασίζουμε: 

Εγκρίνουμε την αριθμ. 716/1999 απόφαση του Δημοτι¬ 
κού Συμβουλίου Καλαμάτας με την οποία επεκτείνεται η 
περιοχή αρμοδιότητας της ΔΕΥΑΚ σε όλη την εδαφική 
Περιφέρεια του Δήμου Καλαμάτας(Ν.2539/97) του Νο¬ 
μού Μεσσηνίας, και τροποποιούμε την συστατική Πράξη 
αυτής ως ακολούθως: 

1) Στην παράγραφο 1 του άρθρου μόνου του αριθμ. 
351/1982 Π.Δ/τος(ΦΕΚ 63/26.5.1982,τ.Α’).προστίθεται 
δεύτερο εδάφιο ως εξής: 

« Περιοχή αρμοδιότητας της επιχείρησης είναι η διοικη¬ 
τική Περιφέρεια του Δήμου Καλαμάτας στην οποία συμπε- 
ριλαμβάνονται και τα δημοτικά διαμερίσματα ΑΛΑΓΟΝΙΑΣ, 
ΑΝΤΙ ΚΑΛΑΜΟΥ, ΑΡΤΕΜΙΣΙΑΣ, ΑΣΠΡΟΧΩΜΑΤΟΣ, ΒΕΡ¬ 
ΓΑΣ, ΕΛΑΙΟΧΩΡΙΟΥ, ΚΑΡΒΕΛΙΟΥ, ΛΑΔΑ, ΛΕΪΚΩΝ, ΜΙΚΡΑΣ 
ΜΑΝΤΙΝΕΙΑΣ,ΝΕΔΟΥΣΑΣ, ΠΗΓΩΝ καιΣΠΕΡΧΟΓΕΙΑΣ». 

2) Στο τέλος της παραγράφου 7 του ιδίου ως άνω άρ¬ 
θρου προστίθεται η φράση «....καθώς και η υπάρχουσα 
σχετική υποδομή (δίκτυα, δεξαμενές, λοιπές εγκαταστά¬ 
σεις) των ανωτέρω δημοτικών διαμερισμάτων. 

3) Κατά τα λοιπά ισχύει ως έχει η ανωτέρω συστατική 
Πράξη της ΔΕΥΑΚ. 

4) Από την ως άνω τροποποίηση της συστατικής Πρά¬ 
ξης της ΔΕΥΑΚ δεν προκαλείται δαπάνη σε βάρος του 
Προϋπολογισμού του Δήμου Καλαμάτας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 17 Ιουλίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 5099 (5) 

Έγκριση του Οργανισμού Εσωτερικής Υπηρεσίας 
(Ο.Ε.Υ.) του Δημοτικού Παιδικού Σταθμού Δεσφίνας 
Ν. Φωκίδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 12 του Ν. 1188/81 όπως 
τροποποιήθηκαν και ισχύουν μέχρι σήμερα. 

2) Τις διατάξεις των άρθρων 198 παρ. 3 και 203 παρ. 5 
του Π.Δ. 410/95 (Ο.Κ.Κ.). 

3) Τιςδιατάξειςτουάρθρου9παρ. 6του Ν.2503/97«πε¬ 
ρί μεταβίβασης των κρατικών Παιδικών Σταθμών στους 
Δήμους». 

4) Τις διατάξειςτου άρθρου 7του Ν. 2503/97. 

5) Την 7583/24.9.99 απόφαση της Περιφέρειας Στερε¬ 
ός Ελλάδας (ΦΕΚ 1937/τ.Β'/27.10.99) με την οποία συν¬ 
στήθηκε ο Δημοτικός Παιδικός Σταθμός Δεσφίνας. 

6) Την 1/2/2000 απόφαση του Δ.Σ. του Δημοτικού Παι¬ 
δικού Σταθμού Δεσφίνας. 

7) Την 4/27/2000 απόφαση του Δημοτικού Συμβουλίου 
Δεσφίνας. 

8) Την 3/19.5.2000 γνωμοδότηση του Υπηρεσιακού 
Συμβουλίου Υπαλλήλων Ο.Τ.Α. 

9) Τις 5921/9.9.97, 6377/16.9.97, 6649/25.9.97, 

2267/24.3.99 και 5910/23.7.99 αποφάσεις του Γενικού 
Γραμματέα Περιφέρειας Στρεάς Ελλάδας περί μεταβίβα¬ 
σης διακαιώματος υπογραφής με εντολή του Γενικού 
Γ ραμματέα αποφασίζουμε: 

Επικυρώνουμε την 4/27/2000 απόφαση του Δημοτικού 
Συμβουλίου Δεσφίνας με την οποία εγκρίνει την 1/2/2000 
απόφαση του Διοικητικού Συμβουλίου του Παιδικού 
Σταθμού Δεσφίνας με την οποία κατάρτισε και ψήφισε τον 
Οργανισμό Εσωτερικής Υπηρεσίας του Π.Σ. που έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
(Ο.Ε.Υ.) 

ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥΔΕΣΦΙΝΑΣ 
ΑΡΘΡΟ 1 

ΔΙΑΚΡΙΤΙΚΟΣ ΤΙΤΛΟΣ 

Το νεοσυσταθέν Ν.Π.Δ.Δ. του Δήμου Δεσφίνας έχει τίτ¬ 
λο: "Δημοτικός Παιδικός Σταθμός Δεσφίνας". 

ΑΡΘΡΟ 2 
ΣΚΟΠΟΙ-ΣΤΟΧΟΙ 

Σκοπός του Δημοτικού Παιδικού Σταθμού Δεσφίνας εί¬ 
ναι να παρέχει Αγωγή στα παιδιά προσχολικής ηλικίας 
ώστε: 

α) Να τα βοηθήσει να ενταχθούν ομαλά στο Δημοτικό 
Σχολείο. 

β) Να τα βοηθήσει να αναπτυχθούν ολόπλευρα σωματι¬ 
κά, νοητικά, συναισθηματικά και κοινωνικά. 

γ) Να παράσχει Αντισταθμιστική Αγωγή. Δηλαδή να εξα¬ 
λείψει, κατά το δυνατό, τις διαφορές που προκύπτουν 
από το πολιτιστικό - οικονομικό - μορφωτικό - εθνικό επί¬ 
πεδο των γονέων τους (παιδιά εργαζόμενων, παιδιά οικο¬ 
νομικά ασθενέστερων στρωμάτων, παιδιά αλλοδαπών 
κ.λ.π.) 

δ) Να εξυπηρετήσει τους εργαζόμενους γονείς και να 
αποτελέσει Κέντρο Κοινωνικής Πολιτικής και Βοήθειας 
(Να ευαισθητοποιήσει, ενημερώσει και να προβληματίσει 
τους γονείς των παιδειών σε Θέματα παιδαγωγικής και 
παιδικής ψυχολογίας). 

ε) Να αναπτύξει δεσμούς φιλίας και συνεργασίας μετα¬ 
ξύ των παιδιών. 

ΑΡΘΡΟ 3 

ΟΡΓΑΝΩΣΗ ΥΠΗΡΕΣΙΩΝ 

Το Ν.Π.Δ.Δ. ταυ Δήμου Δεσφίνας οργανώνεται σε 
ΤΜΗΜΑ. 


Το Τμήμα του Δημοτικού Παιδικού Σταθμού Δεσφίνας 
αποτελείται από: 

α) Γ ραφείο Προϊσταμένου - Διοίκησης - Διαχείρισης - 
Οικονομικών. 

β) Γ ραφείο Παιδαγωγών - Βρεφονηπιοκόμων, 

γ) Γ ραφείο Μαγειρείου - Καθαριότητας. 

ΑΡΘΡΟ 4 

ΑΡΜΟΔΙΟΤΗΤΕΣ ΓΡΑΦΕΙΩΝ - ΚΑΘΗΚΟΝΤΑ 
ΠΡΟΣΩΠΙΚΟΥ 

4.1 Γραφείο Προϊσταμένου - Διοίκησης - Διαχείρισης - 
Οικονομικών 

4.1.1 Αρμοδιότητες - Καθήκοντα Προϊσταμένου 

Ο προϊστάμενος: 

1. Είναι αρμόδιος και επιμελείται σε συνεργασία με τους 
υπεύθυνους των άλλων γραφείων για την εφαρμογή των 
σύγχρονων απόψεωντης Παιδαγωγικής και της Ψυχολο¬ 
γίας, προτείνοντας το παιδαγωγικό πρόγραμμα, έτσι 
ώστε να παράσχετε η σωστή προσχολική αγωγή στα φι¬ 
λοξενούμενα νήπια σε συνεργασία με τους Βρεφονηπιο¬ 
κόμους. 

2. Εποπτεύει, συντονίζει και κατευθύνει το έργο των άλ¬ 
λων γραφείων. 

3. Είναι αρμόδιος για την εύρυθμη λειτουργία τον Δη¬ 
μοτικού Παιδικού Σταθμού Δεσφίνας και την τήρηση του 
Κανονισμού λειτουργίας, ενώ εποπτεύει όλο το προσωπι¬ 
κό για την σωστή εκτέλεση των καθηκόντων του και κα¬ 
θορίζει το ωράριο εργασίας τον προσωπικού. 

4. Εισηγείται στο Δ.Σ. τον Δημοτικού Παιδικού Σταθμού 
Δεσφίνας για κάθε θέμα που έχει σχέση με τη λειτουργία, 
το προσωπικό, τους γονείς και την υλικοτεχνική υποδομή 
των γραφείων και όλου του Δημοτικού Παιδικού Σταθμού 
Δεσφίνας όπως: 

• Τον αριθμό και τις ειδικότητες του προσωπικού που 
είναι αναγκαίο, προκείμενου να διασφαλιστεί η εύρυθμη 
λειτουργία του, 

• Το παιδαγωγικό υλικό και τον πόσης φύσεως εξοπλι¬ 
σμό 

• Τις απαραίτητες εργασίες για την επισκευή και συ¬ 
ντήρηση των κτιριακών εγκαταστάσεων 

• Την επιμόρφωση του προσωπικού καθώς καιτην πλη¬ 
ροφόρηση του, για θέματα που ενδιαφέρουν την εύρυθ¬ 
μη λειτουργία τον Δημοτικού Παιδικού Σταθμού Δεσφί¬ 
νας. 

• Εγκρίνει και υπογράφει τα αιτήματα τον προσωπικού 
που αφορούν ανάγκες των Γ ραφείων 

• Συνεργάζεται αρμονικά με τους συνάδελφους του 
στους οποίους παρέχει κάθε δυνατή βοήθεια για να δια¬ 
σφαλιστεί η εύρυθμη λειτουργίατονΔημοτικού Παιδικού 
Σταθμού Δεσφίνας 

• Τηρεί άλατα απαραίτητα βιβλία. 

5. Είναι υπεύθυνος για τις συγκεντρώσεις του προσωπι¬ 
κού και των γονέων. 

6. Συνεργάζεται με το Δ.Σ. για την κατάρτιση του προϋ¬ 
πολογισμού - απολογισμού - ισολογισμού. 

4.1.2 Αρμοδιότητες Γ ραφείου Προϊσταμένου - Διοίκη¬ 
σης - Διαχείρισης - Οικονομικών 

• Είναι αρμόδιο για την προμήθεια και τον έγκαιρο εφο¬ 
διασμό του Δημοτικού Παιδικού Σταθμού Δεσφίνας μετά 
αναγκαία τρόφιμα και λοιπά υλικά που είναι απαραίτητα 
για την εύρυθμη λειτουργία του. 

• Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

• Συντάσσει τις μισθολογικές καταστάσεις τον προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.ά. του προσωπικού. 

• Συνεργάζεται με τον προϊστάμενο για την κατάρτιση 
τον προϋπολογισμού απολογισμού - ισολογισμού. 

• Τηρεί άλατα απαραίτητα βιβλία. 

4.1.3 Αρμοδιότητες - Καθήκοντα προσωπικού καθαριό¬ 
τητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Δημοτικού Παιδικού 
Σταθμού Δεσφίνας εκτός του μαγειρείου. 

2. Παραλαμβάνει υλικά καθαριότητας από τον υπεύθυ¬ 
νο και υπογράφει γι’ αυτά δελτίο 

3. Είναι υπεύθυνο για τον γενικό ιματισμό και μεριμνά 
για την καλή συντήρηση, καθαριότητα και φύλαξη του. 

4. Εκτελεί κάθε εργασία που του ανατίθεται από τον 
προϊστάμενο. 

4.2. Γραφείο Παιδαγωγών - Βρεφονηπιοκόμων 

Αρμοδιότητες Καθήκοντα Παιδαγωγών -Βρεφονηπιο¬ 
κόμων 

Οι Παιδαγωγοί-Βρεφονηπιοκόμοι: 

• Αναλαμβάνουν διαδοχικά όλα τα τμήματα - τάξεις τον 
Δημοτικού Παιδικού Σταθμού Δεσφίνας και είναι υπεύθυ¬ 
νοι για τις τάξεις τους. 

• Καταρτίζουν το μηνιαίο και εβδομαδιαίο παιδαγωγικό 
πρόγραμμα και ασκούν το παιδαγωγικό τους έργο καθ’ 
όλη τη διάρκεια της σχολικής περιόδου σύμφωνα με τις 
σύγχρονες παιδαγωγικές και ψυχολογικές θεωρίες. 

• Συνεργάζονται με τον προϊστάμενο και γενικά όλο το 
προσωπικό.. 

• Οφείλουν να ενημερώνουν τους γονείς για την εξέλι¬ 
ξη όπως και κάθε θέμα που αφορά τα παιδιά τους. Η ενη¬ 
μέρωση αυτή, πρέπει να γίνεται κατ’ ιδίαν, ιδιαίτερα, αν 
αυτή αφορά θέματα συμπεριφοράς και κοινωνικότητας 
των παιδιών. 

• Διοργανώνουν πολιτιστικές, ψυχαγωγικές και πολιτι¬ 
στικές εκδηλώσεις προς όφελος των παιδιών, των γονέων 
και του προσωπικού. 

4.3. Μαγειρείο. 

Αρμοδιότητες - Καθήκοντα Μάγειρα 

Ο μάγειρας: 

1. Είναι υπεύθυνος για το μαγειρείο και την επιμελημέ¬ 
νη και έγκαιρη παρασκευή του φαγητού, σύμφωνα με το 
διαιτολόγιο. 

2. Παραλαμβάνει καθημερινά τις αναγκαίες ποσότητες 
υλικών για το ημερήσιο φαγητό από τον υπεύθυνο γι’ αυ¬ 
τό και υπογράφει δελτίο. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διάφορων σκευών. 

ΑΡΘΡΟ 5 

ΚΑΤΗΓΟΡΙΕΣ - ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις των μόνιμων υπαλλήλων διακρίνονται στις 
εξής κατηγορίες: 

1. Κατηγορία Τ.Ε. με βαθμό Δ-Α. 

Κλάδος Τ.Ε. 9 ΒΡΕΦΟΝΗΠΙΟΚΟΜΙΑΣ 

Κλάδος Τ.Ε. 16 ΝΗΠΙΑΓΩΓΩΝ 

2. ΚατηγορίαΔ.Ε. με βαθμό Δ-Α. 

Κλάδος Δ.Ε. 32 ΜΑΓΕΙΡΩΝ 

3. Κατηγορία Υ.Ε. με βαθμό Ε-Β. 

Υ.Ε. 16 ΠΡΟΣΩΠΙΚΟ ΒΟΗΘΗΤΙΚΩΝ ΕΡΓΑΣΙΩΝ 

(ΚΑΘΑΡΙΟΤΗΤΑΣ) 


ΑΡΘΡΟ 6 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

Ο αριθμός των οργανικών θέσεων είναι: 

1. Κλάδος Τ.Ε. 9 ΒΡΕΦΟΝΗΠΙΟΚΟΜΙΑΣ 

Αριθμός Θέσεων: 2 

2. Κλάδος Τ.Ε. 16 ΝΗΠΙΑΓΩΓΩΝ 

Αριθμός Θέσεων: 1 

3. Κλάδος Δ.Ε. 32 ΜΑΓΕΙΡΩΝ 

Αριθμός θέσεων: 1 

4. Κλάδος Υ.Ε. 16 ΠΡΟΣΩΠΙΚΟ ΒΟΗΘΗΤΙΚΩΝ ΕΡ¬ 
ΓΑΣΙΩΝ (ΚΑΘΑΡΙΟΤΗΤΑΣ) 

Αριθμός θέσεων: 2 

Οι ήδη υπηρετούντες, μόνιμοι και αορίστου χρόνου, 
υπάλληλοι του Κρατικού Παιδικού Σταθμού Δεσφίνας οι 
οποίοι μετατάσσονται αυτοδίκαια σύμφωνα με το άρθρο 
9 παράγραφος 7 του Νόμου 2503/97 εντάσσονται σε θέ¬ 
σεις συνιστώμενες προσωποπαγείς. Οι ανωτέρω προσω¬ 
ποπαγείς θέσεις καταργούνται με την καθ’ οιονδήποτε 
τρόπο αποχώρηση απάτην υπηρεσίατων υπάλληλωνπου 
τις κατέχουν. 

ΑΡΘΡΟ 7 

ΠΡΟΪΣΤΑΜΕΝΟΣ ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 

ΔΕΣΦΙΝΑΣ 

Προϊστάμενος του τμήματος του Δημοτικού Παιδικού 
Σταθμού Δεσφίνας ορίζεται από τον κλάδο Τ.Ε. 9 Βρεφο- 
νηπιοκομίας με απόφαση του Υπηρεσιακού Συμβουλίου 
σύμφωνα με το άρθρο 36 τον Ν. 2190/94. Σε περίπτωση 
που δεν έχει οριστεί εφαρμόζονται οι διατάξεις του πα¬ 
ραπάνω Νόμου για αναπλήρωση. Γ ιατο διάστημα κατά το 
οποίο θα υπηρετούν στο Δημοτικό Παιδικό Σταθμό Δε¬ 
σφίνας υπάλληλοι τον Κλάδου Τ.Ε. Νηπιαγωγών (προσω¬ 
ρινός) οι οποίοι κατέχουν προσωρινές προσωποπαγείς 
θέσεις ο Προϊστάμενος θα ορίζεται από τον κλάδο αυτό. 

ΑΡΘΡΟ 8 

ΤΥΠΙΚΑ ΚΑΙ ΟΥΣΙΑΣΤΙΚΑ ΠΡΟΣΟΝΤΑ ΚΑΤΑ ΚΛΑΔΟ 

Τα τυπικά και ουσιαστικά προσόντα κατά κατηγορία, 
κλάδο και ειδικότητα καθορίζονται από τις διατάξεις του 
Π.Δ. 22/90. Επίσης ο διορισμός, τα καθήκοντα, ο χρόνος 
εργασίας, η αστική ευθύνη, τα δικαιώματα, οι μεταβολές 
υπηρεσιακής κατάστασης, η εξέλιξη, οι ηθικές αμοιβές, 
τα πειθαρχικά αδικήματα κλπ, ορίζονται από τις εκάστοτε 
ισχύουσες νομοθετικές διατάξεις. 

ΑΡΘΡΟ 9 

ΕΞΩΤΕΡΙΚΟΙ ΣΥΝΕΡΓΑΤΕΣ 

Το Ν.Π.Δ.Δ., "Δημοτικός Παιδικός Σταθμός Δεσφίνας" 
μπορεί να έχει εξωτερικούς συνεργάτες με σύμβαση μί¬ 
σθωσης έργου, των οποίων τα καθήκοντα και οι υποχρε¬ 
ώσεις αναφέρονται στον κανονισμό λειτουργίας. 

ΑΡΘΡΟ 10 

ΑΚΡΟΤΕΛΕΥΤΙΟ ΑΡΘΡΟ 

Κάθε άλλη λεπτομέρεια, που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών τον Ν.Π.Δ.Δ. "Δημοτικός Παιδικός Σταθμός Δεσφί¬ 
νας" και δεν αναφέρονται αναλυτικά στον παρόντα οργα¬ 
νισμό, ρυθμίζονται από τον κανονισμό λειτουργίας. Από 
την δημοσίευση του παρόντος Ο.Ε.Υ. προκαλείται ετήσια 
δαπάνη σε βάρος του προϋπολογισμού του Ν.Π., η οποία 
δεν μπορεί να υπολογιστεί επακριβώς και θα καλύπτεται 
από την προβλεπόμενη ετήσια επιχορήγηση του Δήμου 

Δεσφίνας, από τις προβλεπόμενεςαπό τη συστατική πρά¬ 
ξη επιχορηγήσεις άλλων φορέων και από προγραμματι¬ 
κές συμβάσεις μεταξύ Δήμου Δεσφίνας και Υπουργείου 
Υγείας και Πρόνοιας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισσα, 7 Ιουλίου 2000 

Με εντολή Γενικού Γραμματέα Περιφέρειας 
Ο Δ/ντής κ.α.α. 

ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 2237 (6) 

Τροποποίηση της αριθ. 3594/22.10.1998 απόφασης 
έγκρισης Οργανισμού του Μπενακείου Φυτοπαθολο- 
γικού Ινστιτούτου. 

Η ΔΙΟΙΚΗΤΙΚΗ ΕΠΙΤΡΟΠΗ 

ΤΟΥ ΜΠΕΝΑΚΕΙΟΥ ΦΥΤΟΠΑΘΟΛΟΓΙΚΟΥ ΙΝΣΤΙΤΟΥΤΟΥ 
Έχοντας υπόψη: 

1. Τις διατάξεις του άρθρου 3, παρ. 3του Ν. 4160/1929 
(ΦΕΚ 198Α/12.6.1929) "Περί κυρώσεωςτου από 11 Μάίου 
1929, Ν. Διατάγματος "περί συστάσεως Μπενακείου Φυ- 
τοπαθολογικού Ινστιτούτου" 

2. την αριθ. 3594/22.10.1998 απόφαση έγκρισης του 
Οργανισμού του Μπενακείου Φυτοπαθολογικού Ινστιτού¬ 
του (ΦΕΚ 1155Β/4.11.1998) όπως διορθώθηκε (ΦΕΚ 
1194Β/20.11.1998 και ΦΕΚ 36Β/26.1.1999) 

3. την αρ. ΐν/8ης Συνεδριάσεως/12.7.2000 απόφασή της 
για την τροποποίηση του Οργανισμού του Ινστιτούτου. 

4. Το γεγονός ότι από τις διατάξεις αυτής της απόφα¬ 
σης δενπροκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε την τροποποίηση της αριθ. 3594/ 
22.10.1998 απόφασης έγκρισης του Οργανισμού του 
Μπενακείου Φυτοπαθολογικού Ινστιτούτου, που δημοσι- 
εύθηκε στο ΦΕΚ 1155Β/4.11.1998 ως, εξής: 
α) Στο άρθρο 2, μέρος Α 

αΐ) στηνπαράγραφο 1 προστίθεταιτο ακόλουθο εδάφιο: 
Αν ο διορισθείς από το Υπουργικό Συμβούλιο ως Διευ¬ 
θυντής είναι ήδη τακτικός υπάλληλος του Μπενακείου 
Φυτοπαθολογικού Ινστιτούτου, μετά την αποχώρησή του 
από τη θέση του Διευθυντή του Ινστιτούτου, εφόσον δεν 
συνταξιοδοτείται, επανέρχεται αυτοδίκαια στην οργανική 
θέση που κατείχε στο Ινστιτούτο, προ του διορισμού του 
στη θέση του Διευθυντή. Ο χρόνος που διανύθηκε στη θέ¬ 
ση του Διευθυντή, λογίζεται σε κάθε περίπτωση ως χρό¬ 
νος πραγματικής υπηρεσίας. 
α2) η παράγραφος 3 τροποποείται ως ακολούθως: 

Ο διοριζόμενος κατά την παράγραφο 1 του ιδίου άρ¬ 
θρου από το Υπουργικό Συμβούλιο, Διευθυντής του Ινστι¬ 
τούτου, εφόσον δεν είναι υπάλληλος του Ινστιτούτου, 
λαμβάνει το μισθό ερευνητή βαθμίδας Α’ με 35ετή υπηρε¬ 
σία και οικογενειακά επιδόματα. Αν είναι υπάλληλος του 
Ινστιτούτου λαμβάνει τις αποδοχές της οργανικής θέσης 
που κατέχει και το αντίστοιχο επίδομα θέσης Διευθυντή, 
β) στο άρθρο 2, το μέρος Γ’ τροποποιείται ως εξής: 

Γ. Διοικητικές υπηρεσίες 

1. Γραμματεία 

2. Λογιστήριο 

3. Βιβλιοθήκη 

4. Υπηρεσία Πληροφορικής 


Η Γ ραμματεία και το Λογιστήριο του Ινστιτούτου αντι¬ 
στοιχούν σε επίπεδο Διεύθυνσης. Στη Γ ραμματεία και το 
Λογιστήριο του Ινστιτούτου λειτουργούν οι μονάδες Προ¬ 
σωπικού και Διαχείρισης Χρηματικού αντίστοιχα που αντι¬ 
στοιχούν σε επίπεδο Τμήματος. 

Η Βιβλιοθήκη αντιστοιχεί σε επίπεδο αυτοτελούς Τμή¬ 
ματος και η Υπηρεσία Πληροφορικής σε επίπεδο αυτοτε¬ 
λούς γραφείου. 

Η Διοικητική Επιτροπή μπορεί με απόφασή της να προ- 
βεί στην ίδρυση νομικών προσώπων ιδιωτικού δικαίου με 
σκοπό την εύρρυθμη λειτουργία και προώθηση της απο¬ 
στολής του Ινστιτούτου. 

γ) Το άρθρο 3 τροποποιείται ως εξής: 

Αρθρο 3 

Αναπληρωτής Διευθυντής του Ινστιτούτου 

1. Αναπληρωτής Διευθυντής του Ινστιτούτου διορίζεται 
από τη Διοικητική Επιτροπή με σχέση εργασίας ιδιωτικού 
δικαίου αορίστου χρόνου ή ορισμένου χρόνου που μπο¬ 
ρεί να ανανεώνεται με απόφαση της Διοικητικής Επιτρο¬ 
πής του Ινστιτούτου, πτυχιούχοςτου κλάδου Π.Ε. Διοικη- 
τικού/Οικονομικού με πείρα διοικητικής και οικονομικής 
διαχείρισης, πολύ καλή γνώση της αγγλικής γλώσσας και 
αποδεδειγμένη επιστημονική γνώση και εξειδίκευση προ¬ 
γραμμάτων Η/Υ σχετικά με διοικητικά και οικονομικά θέ¬ 
ματα και γενικότερα θέματα της αρμοδιότητάς του. Η 
διάρκεια της σχέσεως εργασίας καθορίζεται με απόφαση 
της Διοικητικής Επιτροπής. 

2. Αναπληρωτής Διευθυντής του Ινστιτούτου μπορεί 
επίσης να τοποθετηθεί για ορισμένο χρονικό διάστημα με 
απόφαση της Διοικητικής Επιτροπής, ένας από τους Δι¬ 
ευθυντές των Επιστημονικών Τμημάτων του Ινστιτούτου, 
διατηρώντας συγχρόνως τη θέση του Διευθυντή Τμήμα¬ 
τος. 

3. Στον Αναπληρωτή Διευθυντή του Ινστιτούτου χορη¬ 
γείται από το Ινστιτούτο μηνιαίο επίδομα ως έξοδα παρα- 
στάσεως που το ύψος του καθορίζεται κάθε φορά με από¬ 
φαση της Διοικητικής Επιτροπής. 

4. Ο διοριζόμενος κατά την παράγραφο 1, του παρό¬ 
ντος άρθρου, Αναπληρωτής Διευθυντής, λαμβάνει το μι¬ 
σθό Γενικού Διευθυντή του Ν. 2470/1997 σύμφωνα με τη 
σχετική Υπουργική απόφαση. 

5. Ο Αναπληρωτής Διευθυντής έχει τις ακόλουθες αρ¬ 
μοδιότητες: 

α) Παρακολουθεί και συντονίζει τη διαχείριση διοικητι¬ 
κών, οικονομικών και τεχνικών (μη επιστημονικών) θεμά¬ 
των και προΐσταται των διοικητικών υπηρεσιών του Ινστι¬ 
τούτου (Γ ραμματείας, Λογιστηρίου, Βιβλιοθήκης και Υπη¬ 
ρεσίας Πληροφορικής). 

β) Διαχειρίζεται και συντονίζει θέματα ανάπτυξηςτου Ιν¬ 
στιτούτου (διαχείριση προγραμμάτων και έργων, διάθε¬ 
ση υπηρεσιών και προϊόντων, εξασφάλιση πόρων, κλπ.) 

γ) Χειρίζεται θέματα οργάνωσης των Διοικητικών Υπη¬ 
ρεσιών του Ινστιτούτου. 

δ) Μεριμνά για την προώθηση της εξωτερικής εικόνας 
του Ινστιτούτου σε συνεργασία με το Διευθυντή και τη Δι¬ 
οικητική Επιτροπή. 

ε) Κάθε άλλο θέμα που του αναθέτει η Διοικητική Επι¬ 
τροπή με απόφασή της. 

στ) Με απόφαση της Διοικητικής Επιτροπής αναπληρώ¬ 
νει το Διευθυντή του Ινστιτούτου απόντα ή κωλυόμενο. 
Στην απόφαση αυτή καθορίζονται οι αρμοδιότητες που 
αναπληρώνει το Διευθυντή. 

δ) Στο άρθρο 18, προστίθεται παράγραφος 4 ως εξής: 

4. Κλάδος ΤΕ Πληροφορικής 

• Ειδικότητα Ηλεκτρονικών Υπολογιστικών συστημάτων 
Προσόν διορισμού στον εισαγωγικό βαθμό ορίζεται 
πτυχίο ή δίπλωμα ηλεκτρονικών υπολογιστικών συστημά¬ 
των ΤΕΙ ή τίτλος σπουδών αντίστοιχης ειδικότητας, ισότι¬ 
μων σχολών της ημεδαπής ή αλλοδαπής και πολύ καλή 
γνώση τουλάχιστον της αγγλικής γλώσσας. 

ε) Μετά το άρθρο 22 προστίθενται τα άρθρα 22α, 22β 
και 22γ ως εξής: 

Αρθρο 22 α 

Τοποθέτηση και αρμοδιότητες Προϊσταμένου Μονάδας 
Προσωπικού 

1. Προϊστάμενος της Μονάδας Προσωπικού τοποθετεί¬ 
ται από τη Διοικητική Επιτροπή υπάλληλος του κλάδου 
Π.Ε. Διοικητικού ή Τ.Ε. Διοικητικού-Λογιστικού ή Δ.Ε. Δι- 
οικητικού-Λογιστικού με γνώσεις χρήσης Η/Υ, πολύ καλή 
γνώση της αγγλικής γλώσσας και με διετή τουλάχιστον 
πείρα σε θέματα προσωπικού. 

2. Ο Προϊστάμενος της Μονάδας Προσωπικού έχει τις 
εξής αρμοδιότητες: 

α) Χειρίζεται τα θέματα που αφορούν την υπηρεσιακή 
κατάσταση του προσωπικού και τηρεί τους προσωπικούς 
φακέλλους του προσωπικού. 

β) Χειρίζεται θέματα πρακτικής άσκησης φοιτητών 
Α.Ε.Ι. και σπουδαστών Τ.Ε.Ι. ,που ασκούνται υπό την επί¬ 
βλεψη των επιστημόνων του Ινστιτούτου. 

Αρθρο 22β 

Τοποθέτηση και αρμοδιότητες Προϊσταμένου Μονάδας 
Διαχείρισης Χρηματικού. 

1. Προϊστάμενος της μονάδας διαχείρισης χρηματικού 
τοποθετείται από τη Διοικητική Επιτροπή υπάλληλος του 
Λογιστηρίου του κλάδου Π.Ε. Οικονομικού ή Τ.Ε. Διοικη- 
τικού-Λογιστικού ή Δ.Ε. Διοικητικού-Λογιστικού, ο οποίος 
να έχει πολύ καλή γνώση της αγγλικής γλώσσας, γνώσεις 
χρήσης Η/Υ και διετή τουλάχιστον πείρα σε θέματα δια¬ 
χείρισης χρηματικού σε λογιστήριο. 

2.0 Προϊστάμενος της Μονάδας, Διαχείρισης Χρηματι¬ 
κού έχει τις εξής αρμοδιότητες: 

α) Μεριμνά για τη σύνταξη, τον έλεγχο, την εκκαθάριση 
και εξόφληση των πάσης φύσεως αποδοχών, επιδομάτων, 
υπερωριών, οδοιπορικών εξόδων και διαφόρων απολαβών 
των υπαλλήλων και τήρηση του μητρώου μισθοδοσίας. 

β) Πραγματοποιεί τον έλεγχο, εκκαθάριση και εξόφλη¬ 
ση των πάσης φύσεως δαπανών και την έκδοση των ανα¬ 
γκαίων προκαταβολών. 

γ) Μεριμνά για την είσπραξη των πάσης φύσεως εσό¬ 
δων καθώς και απόδοση των εισφορών υπέρ I. Κ. Α. και των 
υπέρ του Δημοσίου και τρίτων κρατήσεων και για κάθε άλ¬ 
λο συναφές θέμα. 

Αρθρο 22γ 

Τοποθέτηση και αρμοδιότητες Προϊσταμένου Υπηρε¬ 
σίας Πληροφορικής 

1. Προϊστάμενος της Υπηρεσίας Πληροφορικής τοπο¬ 
θετείται από τη Διοικητική Επιτροπή υπάλληλος του κλά¬ 
δου Τ.Ε. Πληροφορικής, ο οποίος να έχει πολύ καλή γνώ¬ 
ση της αγγλικής γλώσσας, γνώσεις ηλεκτρονικών υπολο¬ 
γιστικών συστημάτων και γνώσεις προγραμμάτων Η/Υ 
σχετικών με μηχανογραφητέες εφαρμογές του Ινστιτού¬ 
του. 


2. Ο Προϊστάμενος της Υπηρεσίας Πληροφορικής έχει 
τις εξής αρμοδιότητες: 

α) Παρακολούθηση, συντήρηση και καλή λειτουργία 
του συστήματοςτων Η/Υ, των δικτύων και του βοηθητικού 
τους εξοπλισμού. 

β) Ανάπτυξη και εφαρμογή της τεχνολογίας και μεθό¬ 
δων πληροφορικής στους τομείς της μηχανοργάνωσης 
υπηρεσιών, διαδίκτυο, ηλεκτρονικό ταχυδρομείο, μηχα¬ 
νοργάνωση ερευνητικών προγραμμάτων και έργων, επε¬ 
ξεργασία κειμένων, γραφικές εφαρμογές, εκδοτικές ερ¬ 
γασίες κ.ά. 

γ) Προγραμματισμός εξυπηρέτησης εργασιών άλλων 
υπηρεσιών του Ινστιτούτου απότους χειριστές Η/Υ, οι 
οποίοι διατίθενται σ’ αυτές. 

δ) Εκπαίδευση προσωπικού χειριστών Η/Υ καθώς και 
άλλων υπαλλήλων του Ινστιτούτου σε θέματα νέων εφαρ¬ 
μογών ή προγραμμάτων. 

ε) Δημιουργία, ανάπτυξη, διαχείριση τραπεζών πληρο¬ 
φοριών και προϊόντων σε ψηφιακή μορφή. 

στ) Κάθε άλλο συναφές θέμα που θα καθορίζεται με 
απόφαση της Διοικητικής Επιτροπής του Ινστιτούτου. 

στ) Στο άρθρο 11, παραγρ. 2 και 3 γίνονται οι εξής τρο¬ 
ποποιήσεις: 

α) παράγραφος 2: Κλάδος ΤΕ Τεχνολογίας Γεωπονίας 9 

β) παράγραφος 3: Προσθήκη Νέου Κλάδου 

Κλάδος Τ.Ε. Πληροφορικής 1 θέση αορίστου χρόνου 

ζ) Το άρθρο 14 τροποποιείται ως εξής: 

Το προσωπικό του Ινστιτούτου προσλαμβάνεται με 
απόφαση της Διοικητικής Επιτροπής του Ινστιτούτου με¬ 
τά από πρόταση του αρμοδίου Τμήματος και εισήγηση 
του Διευθυντή του Ινστιτούτου. Το μεν ερευνητικό προ¬ 
σωπικό προσλαμβάνεται κατά τις διατάξεις των άρθρων 
15 και 16 του παρόντος, ο Αναπληρωτής Διευθυντής και 
οι Προϊστάμενοι Λογιστηρίου και Γραμματείας κατά τις 
διατάξεις των άρθρων 3, 11 (παρ. 5) 23, 24 και 26 του πα¬ 
ρόντος, το δε υπόλοιπο προσωπικό με την επιφύλαξη της 
παρ. 4 του άρθρου 11, σύμφωνα με τις διατάξεις του Ν. 
2190/1994, όπως εκάστοτε ισχύουν. 

η) Στο άρθρο 28, στην παράγραφο 13 που δημοσιεύθηκε 
στο ΦΕΚ 36 Β/26.1.1999 προστίθεται το ακόλουθο εδάφιο: 

Μέλη του υπηρετούντος προσωπικού που κατείχαν με 
απόφαση της Διοικητικής Επιτροπήςτου Ινστιτούτου, θέ¬ 
ση Προϊσταμένου μονάδας επιπέδου αντιστοίχου Τμήμα¬ 
τος κατά τη δημοσίευση του οργανισμού, διατηρούν και 
καταλαμβάνουντις αντίστοιχες θέσεις που προβλέπονται 
στην παρούσα τροποποίηση του άρθρου 2, μέρος Γ’. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Κηφισιά, 25 Ιουλίου 2000 

Ο Πρόεδρος καια.α. 

Ο Αναπληρωτής Πρόεδρος 
ΓΙΑΝΝΗΣ Α. ΡΩΜΑΝΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην Β1/96/2000 απόφαση Υπουργού Εθνικής Παιδείας 
και θρησκευμάτων «Κατάργηση και σύσταση τομέων στο 
Τμήμα Ηλεκτρολόγων Μηχανικών και Μηχανικών Υπολο¬ 
γιστών του Εθνικού Μετσοβίου Πολυτεχνείου» που δημο¬ 
σιεύθηκε στο ΦΕΚ 692/30-5-2000 τ. Β’ επιφέρονται οι εξής 
διορθώσεις: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


α) Στον Ιο τομέα από τα εσφαλμένα «... διάδοση κυμά¬ 
των σε ασύρματα τηλεφωνικά συστήματα...» στο σωστό 
«... διάδοση κυμάτων σε ασύρματα τηλεπικοινωνιακά συ¬ 
στήματα...» και «...δομή, ιδιότητες και εφαρμογές Ηλε¬ 
κτρονικών...» στο σωστό «...δομή, ιδιότητες και εφαρμο¬ 
γές Ηλεκτροτεχνικών...». 

β) Στον 3ο τομέα από το εσφαλμένο «... ανάλυση, σχε¬ 
δίαση συστημάτων και ηλεκτρικών δικτύων...» στο σωστό 
«...ανάλυση, σχεδίαση συστημάτων και ηλεκτρονικών δι¬ 
κτύων...» 


γ) Στον 7ο τομέα από τα εσφαλμένα «...έλεγχος ηλε¬ 
κτρικών μηχανών και συστήματα προώθησης...» στο σω¬ 
στό «...έλεγχος ηλεκτρικών μηχανών και ηλεκτρικά συ¬ 
στήματα προώθησης...» και «...συστήματα διοίκησης και 
αποφάσεων...» στο σωστό «...συστήματα αποφάσεων...». 

δ) Στη διατύπωση στην αγγλική του 5ου τομέα από το 
εσφαλμένο «...οοπιπιυηίεαίίοπ...» στο σωστό «...οοπι- 
πιυηίοαίίοη...». 

(Από το ΥΠΕΠΘ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




